Spatium
De spatio extra Tellurem et alios planetas, vide spatium. Spatium (-i, n.) sensu latissimo est separatio inter duas aut plures res, quae per multas mensuras quantificatur: Si res sunt duo eventus, spatium est intervallum eventuum, quod vulgo per durationem vel tempus proprium vel intervallum spatiotemporale singulo numero quantificatur Si res sunt duo loci quodam tempore, spatium est intervallum locorum, quod vulgo per distantiam singulo numero tantum quantificatur Si res constant obiecto geometrico duarum dimensionum spatium inter ea per aream quantificatur, si autem trium dimensionum spatium per volumen aut capacitatem quantificatur. Si res sunt omnes res, spatium constat in omnibus locis in mundo universo quodam tempore; continuum spatio-temporale autem in omnibus eventibus.